CELEX: C2006/121/25
Language: fi
Date: 2006-05-20 00:00:00
Title: Asia T-86/06: Kanne  16.3.2006  — Studio Bichara ym. v. komissio

20.5.2006   
            
            
               FI
            
            
               Euroopan unionin virallinen lehti
            
            
               C 121/14
            
         Kanne 16.3.2006 — Studio Bichara ym. v. komissio
   (Asia T-86/06)
   (2006/C 121/25)
   Kannekirjelmän kieli: italia
   Asianosaiset
   
      Kantaja: Studio Bichara s.r.l., Riccardo Bichara e Maria Proietti (Rooma, Italia) (edustajat: avvocato M. Pappalardo ja avvocato M.C. Santacroce)
   
      Vastaaja: Euroopan yhteisöjen komissio
   Vaatimukset
   Kantaja vaatii, että
   
               —
            
            
               ensimmäisen oikeusasteen tuomioistuin vahvistaa sopimussuhteen ulkopuolisen vastuun Papua-Uusi-Guinean komission edustuston osalta sekä OLAFin sopimussuhteen ulkopuolisen vastuun hankkeen nro 8. ACP.PNG.003:n osalta
            
         
               —
            
            
               että se velvoittaa komission ja OLAFin korvaamaan vastuun hankkeen nro 8. aiheutuneet vahingot, yhteensä 5 884 873,99 euroa
            
         
               —
            
            
               että se velvoittaa komission korvaamaan oikeudenkäyntikulut
            
         Oikeudelliset perusteet ja pääasialliset perustelut
   Esillä olevassa kanteessa vaaditaan niiden vahinkojen korvaamista, jotka kantajana olevan italialaisen projektiyhtiön mukaan ovat aiheutuneet sille Papua-Uusi-Guinean edustustossa ja OLAFissa (Euroopan petostentorjuntavirasto) toimivien komission virkamiesten menettelystä Euroopan aluekehitysrahaston rahoittaman palveluhankintasopimuksen nro 8.ACP.PNG.003 yhteydessä.
   Tähän liittyen kantajana oleva yhtiö viittaa siihen, että joulukuussa 1999 sen kanssa tehtiin kyseinen hankintasopimus yhdeksän oppilaitoksen korjaushankkeista eri osissa Papua-Uusi-Guineaa.
   Kantajana oleva yhtiö katsoo yhdessä kahden muun kantajan kanssa, että esillä olevassa asiassa yhteisö on sopimussuhteen ulkopuolisessa vastuussa
   
               —
            
            
               koska Papua-Uusi-Guinean edustustossa toimivat virkamiehet ovat perusteettomasti sekaantuneet Studio Bicharan ja paikallisen hallituksen väliseen jo olemassa olevaan sopimussuhteeseen, joka koskee kyseessä olevaa hankintaa. Tämän sekaantumisen johdosta kantajana oleva yhtiö on ennenaikaisesti joutunut irtisanomaan sopimuksen ja näin luopumaan kaikista mahdollisuuksista ratkaista sopimuspuolten välisen ristiriidat sovittelemalla
            
         
               —
            
            
               OLAFin tutkimuksissaan OF/2002/0261 ja OF/2002/0322 omaksumasta tavasta toimia. Sen menettely on kantajan mukaan OLAFin oman toimenkuvan vastainen, koska sen tehtävänä on tutkia asiat täysin itsenäisesti myös suhteessa komissioon sekä tutkimuksen kohteena oleviin nähden laillisuus- ja puolueettomuusperiaatetta sekä syyttömyysolettamaa noudattaen.